ՀԻՄՆԱՎՈՐՈՒՄ

[bookmark: _Hlk222904667]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025  ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»   ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
		 	
1. [bookmark: _Hlk127546075]ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ
Որոշման նախագծի ընդունումը պայմանավորված է «Հայփոստ» փակ բաժնետիրական ընկերության (այսուհետ՝ Ընկերություն) կողմից ՀՀ ներքին գործերի նախարարությանը մատուցված փոստային ծառայությունների դիմաց 2026թ. համար կանխավճարի տրամադրման անհրաժեշտությամբ:
Նախագծով հատկացվելիք միջոցներն ուղղվելու են «Հայփոստ» ՓԲԸ-ի կողմից ՆԳ նախարարությանը մատուցված փոստային ծառայությունների դիմաց որպես կանխավճար։  

2. ԱՌԱՋԱՐԿՎՈՂ ԿԱՐԳԱՎՈՐՈՒՄՆԵՐԸ
	2026 թվականի պարտքը մարելու և կանխավճար տրամադրելու նպատակով, անհրաժեշտություն է առաջացել ՀՀ 2026 թվականի պետական բյուջեում կատարելու վերաբաշխում 1043 ծրագրի 11018 «Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» միջոցառման համար 2026 թվականին հատկացված միջոցներից 300.0 մլն դրամ ուղղել ՀՀ ներքին գործերի նախարարության պահպանման ծախսերին «Կապի ծառայություններ» տնտեսագիտական դասակարգման հոդվածին: 
Համաձայն «Հայփոստ» ՓԲԸ֊ի կողմից ստացված վերջնական գնահատականների,  մինչև տարեվերջ ՀՀ ներքին գործերի նախարարությանը մատուցվելիք փոստային ծառայությունների կանխատեսվող ծավալը կկազմի 300.0 մլն դրամ, և լրացուցիչ ֆինանսական միջոցների հատկացման անհրաժեշտություն չի առաջանա։ 


		
3. ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ 
Նախագիծը մշակվել է ՀՀ բարձր տեխնոլոգիական արդյունաբերության և արհեստական բանականության նախարարության կողմից:

4. ՆԵՐԿԱՅԱՑՎՈՂ ՀԱՐՑԻ ԿԱՊԱԿՑՈՒԹՅԱՄԲ ԼՐԱՑՈՒՑԻՉ ՖԻՆԱՆՍԱԿԱՆ ՄԻՋՈՑՆԵՐԻ ՊԱՀԱՆՋԻ ԱՆՀՐԱԺԵՇՏՈՒԹՅՈՒՆԸ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐՈՒՄ և ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ.
Նշված նախագծի ընդունումը չի հանգեցնի ՀՀ պետական բյուջեի ծախսերի և եկամուտների փոփոխության, և նվազեցվող ծրագրի ֆինանսական ցուցանիշներում հետագայում ավելացման անհրաժեշտություն չի առաջանա:

5. ԿԱՊԸ ՌԱԶՄԱՎԱՐԱԿԱՆ ՓԱՍՏԱԹՂԹԵՐԻ ՀԵՏ. ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ 2050, ԿԱՌԱՎԱՐՈՒԹՅԱՆ 2021-2026ԹԹ. ԾՐԱԳԻՐ, ՈԼՈՐՏԱՅԻՆ ԵՎ/ԿԱՄ ԱՅԼ ՌԱԶՄԱՎԱՐՈՒԹՅՈՒՆՆԵՐ ԵՎ/ԿԱՄ ԱՅԼ ՌԱԶՄԱՎԱՐՈՒԹՅՈՒՆՆԵՐ
Ներկայացված բխում է Հայաստանի Հանրապետության կառավարության 2026-2031 թվականների ծրագրի «Քաղաքաշինություն և ենթակառուցվածքներ» բաժնի, «Տրանսպորտ» գլխի «Լոգիստիկ այլ ենթակառուցվածքներ» կետի դրույթներից: Այն է՝ իրականացվելու է փոստային և լոգիստիկ ենթակառուցվածքների արդիականացում և «Հայփոստ» ՓԲԸ-ի վերափոխում՝ կառավարման առավել արդյունավետ մոդելի ընտրության, ծառայությունների ամբողջական թվայնացման, գործառնական և ֆինանսական արդյունավետության բարձրացման, փոստային կապի ունիվերսալ ծառայության որակի, հասանելիության և մատչելիության ապահովման, ինչպես նաև Հայաստանի՝ որպես տարածաշրջանային էլեկտրոնային առևտրի և անդրսահմանային լոգիստիկայի հանգույցի կարողությունների զարգացման միջոցով։

